เอดีบีปรับลดเศรษฐกิจไทยเหลือ4%
เอดีบีปรับลดการขยายตัวของไทยปีนี้ลงเหลือ4%จาก4.5%และปีหน้าเหลือ4.5% เงินเฟ้อพุ่ง 3.8 % หลังเศรษฐกิจโลกเริ่มกระทบส่งออก
14 ก.ย. 2554

เอดีบีปรับลดการขยายตัวของไทยปีนี้ลงเหลือ4%จาก4.5%เงินเฟ้อพุ่ง 3.8 % หลังเศรษฐกิจโลกเริ่มกระทบส่งออก
นางลัษมณ อรรถาพิช เศรษฐกรประจำประเทศไทย ธนาคารพัฒนาเอเซีย(เอดีบี) กล่าวว่า เอดีบีได้มีการปรับลดประมาณการอัตราการขยายตัวทางเศรษฐกิจ(จีดีพี)ประเทศไทยปีนี้ลดลงเหลือ 4% จากเดิมเมื่อเดือนเม.ย.ที่เคยคาดไว้ที่ 4.5% และปรับลดจีดีพีปีหน้าลดลงเหลือ 4.5% จากเดิม 4.8% โดยคาดว่าเงินเฟ้อจะเพิ่มขึ้นจาก 3.5%เพิ่มเป็น3.8%และปีหน้าจาก3%เพิ่มเป็น3.2% 
"เหตุผลที่เอดีบีปรับลดการเติบโตลดลง เพราะเศรษฐกิจกลุ่มประเทศอุตสาหกรรมหลัก(จี3)และคู่ค้าของไทยเริ่มเติบโตช้าลง ส่งผลให้การส่งออกเริ่มลดลง และขณะเดียวกันไทยก็มีปัญหาน้ำท่วมภาคการเกษตรเสียหาย รวมทั้งครึ่งปีแรกของปีนี้ก็เติบโตได้ต่ำกว่าที่เคยคาดการณ์ไว้ อย่างไรก็ตามเอดีบีคาดว่าเศรษฐกิจไทยจะกลับมากระเตื้องขึ้นในช่วงครึ่งหลังของปี55"